CELEX: 
Language: el
Date: 1993-03-09 00:00:00
Title: Κανονισμός (ΕΟΚ) αριθ. 521/93 του Συμβουλίου της 2ας Μαρτίου 1993 για τη σύναψη της συμφωνίας αλιευτικών σχέσεων μεταξύ της Ευρωπαϊκής Οικονομικής Κοινότητας και της Δημοκρατίας της Λιθουανίας #Συμφωνία για τις αλιευτικές σχέσεις μεταξύ της Ευρωπαϊκής Οικονομικής Κοινότητας και της Δημοκρατίας της Λιθουανίας

Avis juridique important

|

31993R0521

Κανονισμός (ΕΟΚ) αριθ. 521/93 του Συμβουλίου της 2ας Μαρτίου 1993 για τη σύναψη της συμφωνίας αλιευτικών σχέσεων μεταξύ της Ευρωπαϊκής Οικονομικής Κοινότητας και της Δημοκρατίας της Λιθουανίας  

Επίσημη Εφημερίδα αριθ. L 056 της 09/03/1993 σ. 0009 - 0009 Φινλανδική ειδική έκδοση: Κεφάλαιο 4 τόμος 5 σ. 0014  Σουηδική ειδική έκδοση: Κεφάλαιο 4 τόμος 5 σ. 0014 

ΚΑΝΟΝΙΣΜΟΣ (ΕΟΚ) αριθ. 521/93 ΤΟΥ ΣΥΜΒΟΥΛΙΟΥ της 2ας Μαρτίου 1993 για τη σύναψη της συμφωνίας αλιευτικών σχέσεων μεταξύ της Ευρωπαϊκής Οικονομικής Κοινότητας και της Δημοκρατίας της ΛιθουανίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι η Κοινότητα και η Δημοκρατία της Λιθουανίας διαπραγματεύτηκαν και μονογράφησαν συμφωνία για τις αλιευτικές τους σχέσεις- ότι είναι προς το συμφέρον της Κοινότητας να εγκρίνει την εν λόγω συμφωνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Λιθουανίας για τις αλειευτικές τους σχέσεις εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα (3).  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Μαρτίου 1993.  Για το Συμβούλιο Ο Πρόεδρος J. TROJBORG (1) ΕΕ αριθ. C 304 της 21. 11. 1992, σ. 16.  (2) Γνώμη που διατυπώθηκε στις 12 Φεβρουαρίου 1993 (δεν έχει ακόμα δημοσιευθεί στην Επίσημη Εφημερίδα).  (3) Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.